MILLIY VALYUTANING IChKI ERKIN MUOMALADA BO‘LIShI UChUN RESURSLARNI KO‘PAYTIRISh TO‘G‘RISIDA

Valyuta bozorini shakllantirish uchun resurs imkoniyatlarini kengaytirish va milliy valyuta — so‘mning ichki erkin muomalada bo‘lishini ta’minlash maqsadida Vazirlar Mahkamasi qaror qiladi:
 2. O‘zbekiston Respublikasi Markaziy bankiga qayd etib o‘tilgan mablag‘larni hamda qo‘shimcha valyuta mablag‘larini O‘zbekiston Respublikasi valyuta birjasida savdolar o‘tkazishga va uning asosida Markaziy bankning tegishli patentlariga ega bo‘lgan yuridik va jismoniy shaxslarga so‘mlar erkin muomaladagi valyutaga belgilangan tartibda almashtirib berilishini ta’minlashga yo‘naltirish tavsiya qilinsin.
 3. O‘zbekiston Respublikasi Tashqi iqtisodiy faoliyat milliy banki, vakil qilingan tijorat banklari birja savdolariga qo‘yiladigan erkin muomaladagi valyuta miqdorlarini ko‘paytirish chora-tadbirlarini ko‘rsinlar.
 4. O‘zbekiston Respublikasi Markaziy banki, vakil qilingan tijorat banklari fuqarolarning so‘mlarni EMVga uzluksiz almashtirishi uchun ixtisoslashtirilgan almashtirish punktlarining valyuta bilan zarur miqdorlarda ta’minlanishi ustidan nazoratni kuchaytirsinlar.
 5. Vazirlar Mahkamasining 1994-yil 11-apreldagi 195-son qarori 9-bandining O‘zbekiston Respublikasi Moliya vazirligi, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari tomonidan valyuta mablag‘lari sotib olinishiga doir qismi o‘z kuchini yo‘qotgan deb hisoblansin.
 6. Mazkur qarorning bajarilishini nazorat qilish Bosh vazirning o‘rinbosari B.S.Hamidov zimmasiga yuklansin.